alombar42: CyberSex - FAQ\nΥΠΟΓΡΑΦΗ: alombar42 ΣΤΙΣ 16:57\nΤεράστιο κείμενο, σοβαρή έρευνα. Μπρρράβο Alombar. Θα επανέλθω για να το διαβάσω όλο. Όμως μην αναλώνεσαι άλλο, έλα κι ΕΣΥ στην παρέα μας, έλα ν αλλάξουμε τον κόσμο :\nAlombar42: Αγαπητέ μου βρήκα το αφιέρωμα σου στο cybersex και στο virtual sex εν γένει ιδιάιτερα επιμορφωτικό και χρήσιμο.\nΓυρίζοντας με το καλό στο σπίτι θα γαμηθώ με τις barbie της ανηψιάς μου ενώ θα βάλω τον John-John να μας παίρνει μάτι και να μαλακίζεται πίσω από την κουρτίνα φορώντας τη στολή του ταρζάν.\nΕπιπλεόν θα αναβαθμήσω εκείνη την παλιοσύνδεση ADSL στο 1ΜΒ/sec για πιο γρήγορο τσοντοdownload ενώ θα τελειώσω επιτέλους εκείνη την τρύπα από σιλικόνη και τριχωτό ήβης (από τρίχες ασβού) που είχα ξεκινήσει να κάνω πριν απο μερικές εβδομάδες στον παντελώς άχρηστο χώρο που καταλάμβανε πρις το drive A:\_.\nΟ ΠΟΛΥ ΜΑΛΑΚΑΣ φίλος σου.\nΝα εισαι καλα alombar42 και γελασαμε παλι :-)\n(Τετοιο θεμα που ανοιξες, ήταν δυνατον να μην βρει το ενδιαφερον μου; ;-)\nΥπαρχει προβλημα τελικα υπερσεξουαλισμου στο τροπο που ζουμε...και αντι να μας κανει ικανοποιημενους και απελευθερωμενους μας βαζει σε ενα λουκι του συνεχους κυνηγιου της εκστασης γιατι ότι εζησε κανεις, γινεται αυτοματως καθημερινο και χανει σε αξια. Κατι αναλογο της anorexias nevrosa, παρολο που αδυνατιζει η/ο αρρωστος και γινεται πετσι και κοκκαλο, ποτε δεν νοιωθει τον εαυτο της/του αδυνατο και συνεχιζει την anorexia προκειμενου να χασει κιλα και να νοιωσει ομορφος.\nκαλησπέρες και πολύ γέλιο όμως. Πολύ. Να'σαι καλά βρε alombar μου. Τώρα πειράζει που εγώ πάτησα το αν είστε αρσενικό και παθιασμένοι με την θρησκεία και τράβαγα τα μαλλίά μου με αυτά που διάβαζαν τα ματάκια μου;;;;\nΦιλιά και καλό σκ :-)\nΤι μαθαίνει ο άνθρωπος: τώρα με τα ιντερνέτια, η μαλακία λέγεται cybersex!\nΕ, κάνει πιο γκλάμουρ - αλλά εξακολουθεί ΑΠΟΛΥΤΩΣ να παραμένει μαλακία, όπως και στα σπήλαια των αρχανθρώπων...\nΕίμαι σε σύσκεψη, την τύχη μου μέσα, βγήκα για να δω αν το ανέβασες, ΤΟΧΕΡΑ ΠΩΣ ΑΥΤΟ ΘΑ ΗΤΑΝ ΤΟ ΘΕΜΑ ΣΟΥ!!! ΧΕΧΕΧΕ\nΔεν προλαβαίνω να το μελετήσω τώρα, το βράδυ όμως.....\nΕξάλλου τι πιο κατάλληλο για νυχτερινό διάβασμα?????\nP.S. Thanks for the "dedicated to..", pal\nμη χάσεις κ αυτό : http://www.geocities.com/jacobserver_1\nTo μοίρασαν χέρι με χέρι (σε καρτούλα) σε μια φίλη μου, κάτω απ το σπίτι μου\nΕιδικά οι Χριστιανοί σύζυγοι με αποτέλειωσαν! Κι εγώ που πίστευα πως το ιεραποστολικό είναι σταθερή αξία!\nΕντάξει, αυτό ήταν το πρώτο blogo-ντοκυμαντέρ του κόσμου! ;)\nΟπως βλέπω είμαστε όλοι πεινασμένοι για σεξ - μη δούμε τίποτα σεξουαλικά υπονοούμενα, αμέσως ;)\nΦαντάσου δηλαδή να έμπαινα και στην ουσία του πράγματος (που μέσα από τα σχόλια ελπίζω οτι θα γίνει κι αυτό).\nΤο Fucku-FuckMe νομίζω οτι είναι παληά εφεύρεση, αν και χαίρομαι που αναλάβατε την αντιπροσωπεία. Επιτέλους θα μπορέσουμε να γαμήσουμε το κολοπισί μας, όχι μόνο με λόγια αλλά και με έργα :)\nΟσο για τον τύπο με το κινητό, είναι πανέξυπνος - να είσαι βέβαιος οτι θα βρεθούν πολλές γκόμενες στο κρεββάτι του. Σου θυμίζω οτι αυτά θέλει ο κόσμος.\nΣου έχω ξαναπεί οτι εσύ, σαν Νομάρχης, δεν επιτρέπεται να ασχολείσαι με αυτά τα πράγματα. Τόσες λαμπρίτσες έχεις, θα μας φας και τις κυβερνογκόμενες; Φαταούλα!!\nΑ, άσε τις barbie κάτω, τις είδα πρώτος ;)\nΚοινά ενδιαφέροντα βλέπω :)\nΠάντως δεν συμφωνώ με την αρνητική κριτική της υπερκατανάλωσης στο σεξ. Οσο αντέχουμε, τόσο παρέχουμε - στα 70 μας θα ψάχνουμε αναμνήσεις, οπότε ας είναι όσο πιο γεμάτες γίνεται. Εάν βέβαια αυτό το κάνει "συνηθισμένο" έχεις δίκιο - αλλά γίνεται ποτέ συνηθισμένο το σεξ; Η σχέση ναι (και μπορεί να το παρασύει), αλλα το σεξ καθαυτό όχι. Γνώμη μου βέβαια.\nΜα γιατί γελάτε καλέ εκεί στο φεγγαρόπλοιο; Μήπως να μας λέγατε κι εμάς πώς το κάνουν στα αστέρια;\nΑχ θα με κάνεις να σοβαρέψω γιατί δεν έχω άλλο τρόπο να σου απαντήσω...\nΥπάρχει σαφής διαφορά σε σχέση με τη μαλακία. Το cybersex τοποθετείται μεταξύ μαλακίας και "κανονικού" σεξ. Σε βεβαιώ οτι έχει πολλά σημεία (όπως κι αν το δεις) τόσο με την μεν όσο και με το δε. Ψάχτο κι αλλού αν θέλεις επιστημονικές αναφορές!\nΗταν μια προαναγγελθείσα πρόκληση-πρόσκληση ;)\nΙεραποστολικό δε σημαίνει υποχρεωτικά χριστιανικό - άσε που υποψιάζομαι οτι υπάρχει και χριστιανικό cybersex!\nπατησα εκει που λεει\n"Αν ΔΕΝ έχετε συμπληρώσει το κατάλληλο έτος της ηλικίας σας"\nκαι το καταχαρηκα...\nεκει δεν επρεπε να πατησω??....\nalombar42 εφα: Δεν γνωρίζω εαν συνηθίζεται παρουσία ζώων, κάθε τύπου, επειδή πιθανόν να θελήσουν να πάρουν μέρος κι αυτά στο γλέντι. Εαν εσείς ξεύρετε καλύτερα, παρακαλώ διαφωτίστε μας :)\nΣας πληροφορω τα εξης για το ζωωδες σεξ - εκ πειρας φυσικα:\nα) στην cyber εκδοχη ειναι παγερα αδιαφορα (μωρε καλα λεω εγω, οτι αμα δεν υπαρχει αφη, γευση και οσμη - τι να την κανεις την οραση και την ακοη).\nβ) στο αισθημα (δηλ. με συμμετεχοντες < 5) ειναι ετσι κι ετσι. Αν οι ανθρωποι μυριζουν ωραια, τοτε τα ζωα συμμετεχουν ευχαριστως. Σε αντιπαθεις ανθρωπους δειχνουν παραυτα την απεχθεια τους. Οι γατες κανουν την αναγκη τους στην τουαλετα και μετα βρωμαει ανυποφορα (σε κανονικες συνθηκες, ποτε δεν χρησιμοποιουν την τουαλετα του σπιτιου). Ο σκυλος παιρνει ολα τα ρουχα απο το πατωμα και τα θαβει στον κηπο.\nγ) στο φυσιολογικο σεξ (>= 5) τα πραγματα δυσκολευουν πολυ. Οι γατες σου γρατζουνανε την πλατη (καλα, αυτο δεν ειναι και πολυ ασχημο), μετα ερχονται και νιαουριζουν μεσα στο αυτι σου την ωρα που αγκομαχας, κανουν καταληψη στο μαξιλαρι κ.α. Ο σκυλος βρισκεται στην καλυτερη του. Ολο και καποιο χερι η ποδι θα εξεχει για να παιξει μαζι του. Αν τον διωξεις απο το κρεββατι (χωρις ταμπου μεν, αλλα οσο ναναι ενα λυκοσκυλο και ενα λαμπραντορ πιανουν καποιο χωρο βρε παιδι μου), θα ακουμπησει παραπονιαρικα το κεφαλι του στην ακρη του κρεβατιου και θα σε κυτταει καρφωμενος ολη την ωρα με ενα τελειως θλιμμενο βλεμμα.\nΧαιρομαι που βοηθησα στην ενημερωση σας.\nΚατ' αρχήν να πω ότι δικαιώθηκα, μια και από το πρώτο comment που ανταλλάξαμε κατάλαβα πως είχατε ασχοληθεί ενεργά με το άθλημα!\nΚατά δεύτερον, δε λέω, καλό το κειμενάκι σας, τουλάχιστον ως μία εισαγωγή των αδαών bloggers στην κοσμοθεωρία cybersex.\nΚατά τρίτον, η πρόσκληση-πρόκληση έγινε αποδεκτή και αποφάσσισα να δημοσιοποιήσω τις ιδιαίτερες συνομιλίες μας (κοινώς τα σαϊμπερσέξια μας). Διατί να το κρύβωμεν, άλλωστε από τους φίλους μας? 'Ηρθε η ώρα να μάθουν όλοι πως είστε ο περιβόητος kavlombar42 κι εγώ η φημισμένη whatakinkyposition doll, που τα σάϊμπερς μας ίδρυσαν σχολή!\nΌσο για την υποκρισία σας, ότι τάχα μου δεν ξέρετε αν τα οικόσιτα ζώα είναι παρόντα, με αναγκάζετε να σας θυμήσω τη φορά που ο σκύλος σας έφαγε την κάμερα λίγο πριν ολοκληρώσετε και μείνατε με το -ξέρετε τι- στο χέρι.....\nΤην επόμενη φορά που τον είδα ο σκύλος περπάταγε περίεργα...\nεπίσης, επειδή όλη αυτή η συζήτηση μου θύμησε τα παλιά, καλά χρόνια (όταν είμαστε σεξουαλικά κτήνη και καθόλου διανοούμενοι), δεν πάμε σε κανένα τσακρουμ να ξελαμπικάρουμε από την κουλτούρα?\nπάω να κάνω μπάνιο να συνέλθω!\nΑλόβαρε, η πείρα στο διανέτι σε κάτι τέτοια φαίνεται :-)\n"Tο cybersex είναι τέλος ένα φάρμακο για πάσα νόσο και πάσα μαλακία"\nΦιλολογικώς σπηηκινγκ, εδω περισσεύουν οκτώ λέξεις, νομίζω...\nΧμμ.. και'γω που ανεβάζω κάθε τελευταίο Σάββατο του μήνα τα τολμηρά μου για να μη σας σκανδαλίζω...\nΑύριο ανεβάζω το Α' επεισόδιο του αρχαιολόγου. Κρατηθείτε!\n..Alombar, το πήρα προσωπικά το ζήτημα..\n(τώρα ΑΜΕΣΩΣ πάω για μια ψυχρολουσία)\nΜμμμμμμμμμμμμμμμμμμύρισε Ανοιξη ή μου φαίνεται..???..\nΣωστά γιαγιάκα, όταν μεγαλώσεις θα μάθεις και τη μελισσούλα που πάει στο λουλουδάκι. Αλλωστε η ζωή αρχίζει στα 100!\nΩ μα εσείς είστε ολόκληρη εγκυκλοπαίδεια! Υπόσχομαι ανανεωμένη και εμπλουτισμένη έκδοση κάποια στιγμή, με το όνομά σας σε περίοπτη θέση :)\n1. Σιγά σιγά, δεν σε προλαβαίνω!\n2. Πάσα δημοσίευσις άνευ συγκαταθέσεως του ετέρου μέλους απαγορεύεται αυστηρώς. Κυρίως επειδή μπορεί να ζηλέψουν πολλές ;)\n3. Ο σκύλος μου, μόλις διάβασε τα όσα του σούρατε, δηλώνει οτι σας τη φυλάει.\n4. Εχετε τσάκρουμ στο μπάνιο σας; Με εκπλήσσετε ώρες ώρες :)\nΑχμ... η πείρα χρησιμεύει για να μας προστατεύει, κυρίως.\nΑπό φιλολογική σκοπιά, που είναι και το ζουμί, θυμίζω το προηγούμενο σχετικό ποστ όπου, κατά τη ταπεινή μου άποψη και παραφράζοντας τα τότε λόγια μου, μετά από κάθε τέλος υπάρχει μια νέα αρχή. Το αν θα είναι καλύτερη δεν το ξέρω, αλλά θέλω να είμαι αισιόδοξος: θα ξανα-ανακαλύψουμε τον κόσμο, κάποια στιγμή.\nΓια την ώρα πάντως το τέλος αργεί πολύ και θέλω να πιστεύω οτι δεν θα έρθει από το κυβερνοδιάστημα. Το αντίθετο τείνω να πιστεύω, παρά τα φαινόμενα.\nΑνοιξη είναι, όλοι εμείς οι γάιδαροι είμαστε φορτωμένοι - θα σε ακολουθήσω έστω και πίσω από τον αρχαιολόγο ;)\nμαλακίζομαι= αυνανίζομαι /αυτοϊκανοποιούμαι /την παίζω\nγαμώ= έρχομαι σε σεξουαλική επαφή με άλλο άτομο, επιτελώ τη γενετήσια πράξη, πηδάω.\nΕίναι προφανές οτι το sybersex είναι καθαρόαιμη μαλακία, με gaggets. O μαλάκας αντικαθιστά τις παραδοσιακές πηγές ερεθισμού /έμπνευσης με άλλες, πιο high - αλλά δεν επιτελεί κατά καμία έννοια τη βασική λειτουργία του "γαμώ".\nΗ μαλακία είναι μεγάλη υπόθεση - πρόκειται για την απόπειρα αυτοδιαχείρησης της ερωτικής υπαρκτικότητας του προσώπου, όπως θα έλεγε ο Γιανναράς. Γιατί να επιχειρούμε να της αλλάξουμε κατηγορία και να την πούμε cybersex - "κάτι ενδιάμεσο"; Μαλακία μου φαίνεται!\nΓια να καλοκαρδίσω τον alombar(69+1=70), ένα ανεκδοτάκι σχετικό με το ποστ:\n"Μπαμπά, γιατί εσύ είσαι λευκός, η μαμά μαύρη κι εγώ κίτρινος;"\n"Παιδί μου, αν έβλεπες τι έγινε εκείνη τη νύχτα, θα έλεγες πάλι καλά που δε γαυγίζεις..."\nΧμμμμ...Όσο σκέφτομαι κι εκείνο το περίεργο περπάτημα του σκύλου του Alombar42.....\nΚαλό το ανέκδοτο, θυμήθηκα την τρύπια καπότα :)\nΣε καμμία περίπτωση δεν υποτιμώ τη μαλακία, οφείλω όμως να αναγνωρίσω οτι υπάρχει μια ενδιάμεση κατηγορία.\nΟταν πηδάς μια φουσκωτή κούκλα πχ, πού εντάσσεται;\nκάνω τα δικά μου προκαταρκτικά\nβάζω τη φαντασία μου να δουλέψει\n[έχω απέναντι μια εικόνα]\n[βάζω το χέρι μου να δουλέψει]\nκάνω τα δικά μου προκαταρκτικά με τη βοήθεια του/της "απέναντι"\nβάζω τη φαντασία μου να δουλέψει (συνήθως)\n[έχω απέναντι μια εικονική πραγματικότητα]\nκάνω προκαταρκτικά (δικά μου ή του άλλου ή της άλλης ή μαζί κλπ)\nβάζω τη φαντασία μου να δουλέψει (σπάνια)\n[έχω απέναντι μια πραγματικότητα]\n[βάζω κάτι να δουλέψει]\nΣου απάντησε ο Αρης - είναι και δίχρονος ημίαιμος και ακόμα δεν έχει εμπειρίες... πρόσεχε ;)\nημέρα στο γραφείο:\nκάνω τα προκαταρκτικά: καφέ π.χ. (μόνη ή με τη βοήθεια του απέναντι)\n[έχω απέναντι τον Κώστα και το Νίκο]\n[τους βάζω να δουλέψουν]\nεγώ μαλακίζομαι στον blogger\nΕπίσης, σε αυτό το λινκ για τους χριστιανούς συζύγους, πληροφορήθηκα ότι επιτυγχάνουν whole body orgasms!!!!\nΚι εγώ -η ηλίθια- έχω να μπω σε εκκλησία από τη βάφτισή μου....\nΜε βάση τον κανόνα που λέει οτι η δουλειά δεν είναι βλακεία αλλά μαλακία, είστε όλοι στο ίδιο επίπεδο και η μόνη διαφορά είναι στο μέσον που χρησιμοποιείτε!\nΟλοι μπορούν να τα πετύχουν όλα, μόνο που αυτοί οι "όλοι" δεν είναι ακριβώς όλοι, αλλά "όλοι θεωρητικά" και ξέρεις φαντάζομαι πόσο απέχει η θεωρία από την πράξη :)))\nΥπενίσσεσαι κάτι για το αριστερό μου παρελθόν ή λάθος εντύπωση έχω????\nΤο άρθρο σου (δεν πρόκειται βεβαίως για απλό post) ήταν άκρως κατατοπιστικό - σεμιναριακό θα έλεγα! Ρίχνοντας μια ματιά στο λήμμα Cybersex της Wikipedia, διαπίστωσα πως δεν έχει δημοσιευθεί αντίστοιχο λήμμα ακόμα στα Ελληνικά. Μήπως θα 'πρεπε να αρπάξεις την ευκαιρία (να μάθει και ο κ.κ. Νομάρχης ποιος γράφει το υπόλοιπο 25%); Όσο για τα σχόλια, συμπληρώνουν το κυρίως κείμενο και αναδεικνύουν άγνωστες, πολύτιμες πτυχές του ζητήματος!\nΓια μένα πάντως, την παράσταση έκλεψε το site για τους χριστιανούς συζύγους. Αν και είναι πολλά χρόνια που έχω να δω την παλιά παρέα από το κατηχητικό, θεωρώ ότι θα αποτελούσε πολύτιμο "οδηγό" για την μάλλον υποτονική (για να το πω κομψά) σεξουαλική ζωή τους. Θα επεκτεινόμουν περισσότερο, αλλά πρόκειται περισσότερο για ανθρώπινα δράματα παρά για αστείες καταστάσεις (υπήρχαν ακόμα και ζευγάρια που παντρεύτηκαν με …κλήρωση).\nΠολύ φοβάμαι όμως ότι δε θα το ενέκρινε ο Χριστόδουλος, καθώς μου μοιάζει μάλλον …προτεσταντικό και επομένως "ξένο" με την Ορθόδοξη Ανατολική μας Παράδοση. Άσε που ο ίδιος είχε γράψει παλιότερα, όταν ήταν "απλός" Μητροπολίτης Δημητριάδος, ένα βιβλίο που ονομαζόταν "Μπροστά στο Σεξ με Ευθύνη", το οποίο είχε γίνει βεβαίως best seller στους νεανικούς χριστιανικούς κύκλους - το σεξ πουλάει παντού τελικά! Το είχα διαβάσει έφηβος σε μια χριστιανική κατασκήνωση και ούτε λίγο ούτε πολύ, έπειτα από βαθυστόχαστη ανάλυση πολλών σελίδων (κάτι σαν το δικό σου post δηλαδή), κατέληγε στο συμπέρασμα ότι το σεξ κάνει καλό μόνο μέσα στο γάμο και μάλιστα υπό προϋποθέσεις - πολύ πρωτότυπο, έτσι;\nΜπροστά στο CyberSex με Ευθύνη, λοιπόν - μην κάψουμε και κανένα σκληρό ;)\nΥ.Γ. 1: Η διαμάχη με τον Πάνο για το αν το CyberSex συνιστά μαλακία ή όχι, μου θυμίζει ολίγον σχολαστικούς θεολόγους του μεσαίωνα. Λέτε τελικά Θρησκεία και Σεξ να είναι οι δυο όψεις του ίδιου νομίσματος; BTW Πάνο, τα posts σου για τον Παύλο και το Σεξ/Αμαρτία ήταν άψογα και άριστα τεκμηριωμένα. Δείχνεις μεγάλος γνώστης ;)\nΥ.Γ. 2: Είδα σεξ (έστω και cyber) και άπλωσα ...σεντόνι. Λογικό δεν είναι;\nΝα συμβάλω κι εγώ από τη μεριά μου στο πρακτικό του θέματος\nΕντάσσεται στην κατηγορία: "μαλακία με πλαστική κούκλα!"\nδεν πρόκειται για "διαμάχη". Ο alombar42 έχει περάσει πια στο στάδιο όπου ζει μέσα από τα κομπιούτερ και τα κουμπάκια, σε μια άλλη πραγματικότητα - του cyborg, πou κάνει βέβαια cybersex (cybermasturbation, δηλαδή). Εγώ παραμένω παραδοσιακός. Δεν υπάρχει αμφιβολία όμως πως ο φίλος μας εκφράζει το μέλλον... (Ένας προφήτης, σα να λέμε!)\nΓια τα παλιότερα ποστάκια, θενξ.\nΕχεις και αριστερό παρελθόν;! Στο τσακρουμ μόνο για αριστερό χέρι μου μιλούσες ;)\nΠλάκα πλάκα, αλλά ίσως θα άξιζε να το κάνω πιο σοβαρό και να το βάλω στη wikipedia.\nΑ, μην ανακατεύεις το σεξ με τη θρησκεία. Το πρώτο δεν έχει φραγμούς (κι αν βάζουμε εμείς, βίτσιο λέγεται κι αυτό) και απευλευθερώνει. Η δεύτερη βάζει φραγμούς και δεσμεύει.\nΕξαιρετική δουλειά, αλλά γιατί δεν προτιμάς το Usenet; Είναι τσάμπα, είναι γρήγορο, καλύπτει όλα τα γούστα και το μόνο μειονέκτημα είναι οτι πρέπει να διαχωρίσεις τα διαφημιστικά από τα ελεύθερα :)\nΕχω υποσχεθεί ιστοριούλα δεκαετίας. Εκεί θα περιγράφω πώς η εικονική πραγματικότητα συναντά την... κανονική - σου υπόσχομαι να ζηλέψεις, να μείνεις με ανοιχτό το στόμα και να τρέχουν και σάλια ;)\nΑν μιλήσεις στον Πάνο για τα προσωπικά μας, ορκίζομαι να μη σε ξαναδώ στα μάτια μου.\nΑλόμπαρ, πρόσεξε: σε προειδοποιώ!\nεμενα αυτο του disney πολυ με αρεσε....\nτο βρηκα ιδαιτερα ερεθιστικο...\nνα σαι καλα! απεκτησαν νοημα τα βραδια μου!!!\nΠω, πω νάξερες τι μου θύμησες μ'αυτό το ποστ σου. Αμάν βρε παιδί μου.\nδεν ξέρω ποιο λινκ να πατήσω :(\nΜα αυτό για την Wikipedia δεν το είπα για πλάκα! Θα χαρώ πολύ να δω το όνομά σου στους contributors. Ελπίζω να μη μας αποκαλύψεις τότε ότι είσαι AI - άσε να βαυκαλιζόμαστε πως είσαι άνθρωπος :))\nMια και ασχολείσαι πάντως με την ...κομπιουτερικήν και ψάχνεσαι για ρευστό για τα neo²pets, μήπως θα σε ενδιέφερε αυτό; Προλαβαίνεις!\nΌσο για τη Θρησκεία, εκείνη να δεις τι "βίτσια" έχει! Από την πλήρη αποχή μέχρι το Κάμα Σούτρα!\nΣυμπερασματικά: Θρησκεία και Σεξ: Κολασμένη Σχέση ;)\nΘα ήταν πάντως ενδιαφέρον, εκτός από την ιδιωτική χρήση, να βλέπαμε αν κάποια Internet Cafe διέθεταν "VIP rooms" (αντίστοιχα με αυτά που διαθέτουν κάποια στριπτιζάδικα) με κατάλληλες συσκευές (σαν το FUFME π.χ.), ή ακόμα και ειδικές στολές και dedicated γρήγορες συνδέσεις για πιο VR καταστάσεις (εκεί μάλλον θα μπερδευτεί και ο Πάνος στα περί "μαλακίας"). Δεν ξέρω αν ως επιχειρηματική ιδέα είναι πρωτότυπη ή προσοδοφόρα, αλλά τη ρίχνω στο τραπέζι. Wanna cyber?\nΤι φοράς, Mickey?\nτο τσακρούμ ταράζεται\nγράφει και τινάζεται.\nέ ρε τι μου κάνεις πω πω πω\nΗμουν έτοιμος να αποκαλύψω τη θυελλώδη σχέση σου με τον Αρη, αλλά το αποπάνω σχόλιο με συγκράτησε :)\nΕίπαμε: στο σεξ οτι ΔΕΝ είναι συνηθισμένο, είναι καλό - ακόμα και οι υγρές νύχτες στου Disney τα όργια!\ndora in e-space\nΚι εσείς από του Μήτσου ψωνίζετε;\nΥπομονή, είσαι μικρή ακόμα :)\nΑσε τις συντομογραφίες, γιατί κάτι πήρε το μάτι μου στα μέρη σου ;)\nΤο "αυτό" το κράτησα, τα σχέδιά μου όμως πάνε πιο μακρυά, πολύ πιο μακρυά.\nΕνδιαφέρουσα η σκέψη για VIP.net - οι ημιόροφοι στα καζίνα του Βέγκας είχαν μεγάλο σουξέ.\nΓιατί δεν κοιμάσαι τέτοια ώρα??\n@composition doll said (12/3/06 01:18):\nΜα φυσικά την κολώνια μου - να δεις που κάτι μου θυμίζει αυτό ;) Σοβαρά, έχεις δει ποτέ ποντικό με ρούχα; Μη βλέπεις τον Disney, εκείνος απευθυνόταν σε αθώα παιδάκια (όπως η morgana π.χ.) και του 'βαλε παντελόνια για να δείχνει σεμνός ;)\nSorry που άργησα να σου απαντήσω, αλλά ήμουν ...απασχολημένος. Γενικά, αργώ σε πολλά πράγματα.\n@alombar42 (12/3/06 04:13):\nΈνα μικροποσό μόνο, έτσι για να "απασχολείς" μια γραμματέα τους πρώτους μήνες - πάντα στο πνεύμα του post ;)\nΔε γνωρίζω πού φτάνουν τα σχέδιά σου. Να ανησυχεί ο συνονόματος;\nΣε ποιον έμοιασα ε;\nΟ συνονόματος δεν θα ανησυχεί, αλλά αν το... πιστέψω, κάποιοι θα χάσουν τον ύπνο τους ;)\nΕίμαι η Λίζα: μια ψηλή, ξανθιά, γαλανομάτα με πολλά λεπτά (αισθήματα, κοσμήματα) ΚΑΙ πολλά χοντρά (ερωτηματικά, κότερα, πετσετάκια) και σου έστειλα ένα πολύ προσωπικό μέηλ ΑΛΛΑ ... μάταια περιμένω απάντηση ... όλο ξενικά μου τα γράφεις :\nThere was an error sending your message: unable to add recipient [alombar papaki alombar telitsa com]:\nΈχω την εντύπωση ότι με αποφεύγεις!\nΜα γιατί πλάκα; Δεν έχει cybersex στην Κύπρο;\nΑχμ, έχεις δίκιο. Δεν σκέφτηκα οτι οι ξανθιές θα κάνουν λάθη "ειδικά για ξανθιές", πχ να ξεχάσουν το 42 ή να γράψουν αυτούσιο το παπάκι :)\nΑπορώ βέβαια τι δουλειά έχεις εδώ, γριά γυναίκα!!\n... σου κάνω παρέα για να μην είσαι μόνος γέρος άνθρωπος! ;-)\nΑλομπάρ και κομποσίσιον κούκλα, υπάρχουν και εμπειρότεροι ημίαιμοι από τον Άρη!\nΚαι πιο όμορφοι επίσης!! Ασπροκανέλί, με το παπιγιόν τους, με τα όλα τους!!!\nΗμίαιμε, μου χαρίζετε αυτό το χορό?? ;)\nεξελισονται τα blogs σε πιο εκλεπτυσμενα σεξοτσαρρουμς?\nσε ένα βαθμό ναι θαλεγα\nαλλά θα μουν ο μόνος ε?\nΠολύ ευχαρίστως, composition doll, με την άδεια του alombar42 και του Άρη...\nΤα λες στο μπλογκοκύρη, να τα ακούει το ζεύγος Ημίαιμου - Κομποζισιόν, που πήραν θάρρος κι αρχίσαν τους χορούς, ε;\nΜε την ευχή μου, παιδιά :)))\nMε συγχωρείτε που σας ξενερώνω (καλά χαμετυπείο το κάνατε εδώ μέσα) :-)\nMια καλημέρα πέρασα να πω.\nΦιλιά alombar μου.\nκαι γω μια καλημερα λεω...\nδε τολμω να αφησω αλλο σχολιο :))))\nδεν κάθησα να τα διαβάσω όλα\nπόσο πίσω είσαι! το cybersex είναι ξεπερασμένο.ήταν της εποχής της γιαγιάς μου..τώρα το κάνουμε με ανταλλαγή σκέψεων....\nυγ. έχω ένα γκόμενο μούρλια στον Γανυμήδη!\nΧορεύετε υπέροχα κυρία μου, σας φιλώ το χέρι.\nΆλλοι έριξαν το σπίρτο κι άλλοι πήραν φωτιά - άτιμο timing :(\nΜετά το πέρας των ...οργίων, να πω κι εγώ την καλημέρα μου. Με τόσα ζωάκια μαζεμένα, υπόψια online κτηνοβ... (ωπ! κακή λέξη) έχουμε εδώ ή μου φαίνεται; Κάποτε το λέγαμε "ένα τσιγάρο μετά", τώρα "χορεύετε υπέροχα". Σημεία των καιρών!\n"Εδώ μέσα γίνονται Σόδομα και Γόμορα" που έλεγε κάποια - να δω μόνο ποιος θα ρίξει το μπουρλότο αυτή τη φορά! Αν μας ανακαλύψουν τα "αγγελούδια" πάντως, το κλείσαμε το μαγαζί κι ας ήταν politically correct o οικοδεσπότης στην είσοδο με την Ντίσνεϊλαντ...\n@Η Composition Doll, αγνοεί επιδεικτικά το Μίκυ και λέει χαμογελώντας γλυκά στον Ημίαιμο:\n"Ευχαριστώ εγώ εσάς, αγαπητέ! Δεν με πατήσατε ούτε μία φορά με κανένα από τα τέσσερα πόδια σας"\nΕπίσης (η CD πάντα), μαζεύει από γνωστούς και μη εξαιρετέους bloggers υπογραφές, έτσι ώστε να εξαναγκάσουμε τον Ημίαιμο να μας ανεβάσει κανένα ποστάκι, γιατί σαν πολύ να το καθυστερεί....\n@Αλόμπαρ ζεις? Η κάνεις μούτρα επειδή προτίμησα τον Ημίαιμο έναντι του Άρη? :pppp\nΧρειάζομαι ένα ολόκληρο απόγευμα για να διαβάσω κείμενο και σχόλια, αλλά με μια πρώτη, μια δεύτερη και μια τρίτη ματιά με έπεισαν οτι θα το αφιερώσω!\nΑλόμπαρ ζεις, εσύ μας οδηγείς!\nΑφού δεν μου κάνει κανείς την τιμή να το γράψει αυτό, το γράφω μόνος μου! Τι, μόνο ο Λαμπρούκος θα απολαμβάνει εκδηλώσεις θαυμασμού;\nΕδώ είμαι, αλλά λόγω... ατυχήματος το απόγευμα του Σαββάτου, έχω ελάχιστο χρόνο. Πάντως ουδέν κακόν αμιγές καλού - παρέλαβα επιτέλους το νέο scanner και θα γλυτώσω από το άγχος. Αναμείνατε φωτογραφίες.\nΚαλησπέρα έβριμπόντυ :)\nΗ πλέον εμπεριστατωμένη μελέτη επι του θέματος.\nΚαλέ, θα αφήσετε το σέξ επιτέλους, να μιλήσουμε και λίγο για τέχνη? (μπρρρ, βλέπω τη Βίση στην τηλεόραση, και ανατρίχιασα.... ας συνεχίσουμε με το σέξ, καλύτερα...).\nAlombar μου, να τα 100στήσεις! (τα comments σου!),\nΑπολλώνια, ευχαριστώ αν και δεν... προέκυψαν οι συζητήσεις που περίμενα :)\nΛεμονίτα, εννοείς οτι το σεξ δεν είναι τέχνη;! Ακόμα κι αν δεν είναι, κατά τη γνώμη σου και μόνο, συχνότατα το σεξ πάει πακέτο με την τέχνη.\nΗ Λίζα είναι παντρεμένη σήμερα: αχ Λίζα, άχ μωρέ Λίζα, από σένα εγώ περίμενα πολλά...\nχασαμε την μπαλα.στοπ.\nκαντε καινουργιο ποστ. στοπ.\nAlombar ζεις;;;;;;; Εσύ μας οδηγείς !!!\nμε σεξ ολων των ειδων και γουστων και cyber sex


Μαγική βραδιά στο Ρωμαϊκό Ωδείο | Η ΡΟΔΙΑΚΗ\nΜαγική βραδιά στο Ρωμαϊκό Ωδείο\nΗμερομηνία 09/08/17 11:05\nΕνημερώθηκε 09/08/17 13:09\nΗ Εφορεία Αρχαιοτήτων Δωδεκανήσου και το Διεθνές Κέντρο Συγγραφέων και Μεταφραστών του Δήμου Ρόδου πραγματοποίησαν τη Δευτέρα το βράδυ μια μαγευτική εκδήλωση με τίτλο «Στ’ Αυγούστου το φεγγάρι έναν καιρό…» στο Ρωμαϊκό Ωδείο κάτω από την Αυγουστιάτικη Πανσέληνο.\nΗ βραδιά περιλάμβανε ανάγνωση ποιημάτων και πεζών αποσπασμάτων από την ελληνική και τη διεθνή λογοτεχνία. Συγκεκριμένα οι Ελευθερία Μπινίκου, Μαρία Σπανού, Νάνσυ Τρυποσκούφη, Πάνος Δρακόπουλος και Αργύρης Κόσκορος διάβασαν Λότη Πέτροβιτς-Ανδρουτσοπούλου, Γιάννη Ρίτσο, Διονύσιο Σολωμό, Βιτσέντζο Κορνάρο, Κωστή Παλαμά, Νίκο Καζαντζάκη, Ναζίμ Χικμέτ, Κωνσταντίνο Καβάφη, Οδυσσέα Ελύτη, Γιώργο Σεφέρη, Σαπφώ, Κατερίνα Αγγελάκη-Ρουκ, Κική Δημουλά, Πάνο Δρακόπουλο, Χόρχε Λουίς Μπόρχες, Κώστα Μουρσελά, Κατερίνα Γώγου, Κώστα Καρυωτάκη και Ουίλιαμ Σαίξπηρ.\nΣτην εκδήλωση συμμετείχαν τα παιδιά Μαρία Αγγελική Γερακιού και Αναστασία Μιχαέλα Καμπουράκη που απήγγειλαν το ποίημα «Το φεγγαράκι» του Γεωργίου Βιζυηνού. Επίσης, ο καθηγητής και συγγραφέας John O’Brennan, που αυτή την εποχή διαμένει στον ξενώνα του Κέντρου, διάβασε Ουίλιαμ Μπάτλερ Γέιτς.\nΑνάμεσα στις αναγνώσεις των κειμένων ακούστηκαν γνωστά τραγούδια και μελωδίες σπουδαίων συνθετών από τον Γιάννη Γιακουμάκη με την κιθάρα του και τη βελούδινη φωνή της Βιργινίας Πρέκα. Το κοινό σιγοτραγούδησε μαζί τους για το φεγγάρι και τον έρωτα και στο τέλος χειροκρότησε με θέρμη όλους τους συμμετέχοντες.\nΣτην εκδήλωση παρέστησαν η υπουργός Πολιτισμού και Αθλητισμού κ. Λυδία Κονιόρδου, ο Δήμαρχος Ρόδου κ. Φώτης Χατζηδιάκος, οι αντιδήμαρχοι κ.κ. Τέρης Χατζηιωάννου και Σάββας Διακοσταματίου, ο πρόεδρος του ΔΟΠΑΡ κ. Στέφανος Κυριαζής και ο εντεταλμένος περιφερειακός σύμβουλος για τον πολιτισμό κ. Κάλλιστος Διακογεωργίου.\nΤην ΕΦΑ Δωδεκανήσου εκπροσώπησε η κ. Ελένη Φαρμακίδου, η οποία σημείωσε ότι το Ωδείο ανακαινίστηκε πρόσφατα και πλέον θα φιλοξενεί εκδηλώσεις ενώ ο δήμαρχος Ρόδου αναφέρθηκε στην ομορφιά της βραδιάς και ευχαρίστησε όλους τους συντελεστές για την άρτια διοργάνωση.


ΑΣΕΠ ή Προϋπηρεσία; Το ζήτημα της μονιμοποίησης των εκπαιδευτικών Α/βάθμιας και Β/θμιας Εκπαίδευσης\nΠΑΙΔΕΙΑ 22/03/2015 - 21:49 | Author: Newsroom\nΈνα από τα πλέον επίκαιρα, ενδιαφέροντα και συναρπαστικά, από νομικής απόψεως, ζητήματα που απασχολούν χιλιάδες εκπαιδευτικούς στην χώρα μας, είναι το ζήτημα της μονιμοποίησης των εκπαιδευτικών της Α/βάθμιας και Β/θμιας Εκπαίδευσης.\nΤο ζήτημα ήρθε να ανακινήσει με το πλέον δραματικό τρόπο η απόφαση του Δικαστηρίου της Ευρωπαϊκής Ένωσης στις 26/11/2014 (εφεξής ΔΕΕ) αλλά και η υπ’ αριθμ. 527/2015 απόφαση της Ολομέλειας του Συμβουλίου της Επικρατείας (εφεξής ΣτΕ). Αν και επαναλαμβάνω το ζήτημα είναι εξαιρετικά ενδιαφέρον από νομικής απόψεως, είναι ταυτόχρονα, ζήτημα «ζωής και θανάτου», για χιλιάδες εκπαιδευτικούς, αναπληρωτές και μη. Θα επιχειρηθεί με το παρόν μια συγκριτική προσπάθεια ερμηνείας των εν λόγω αποφάσεων, υπό το πρίσμα της ταπεινής και ελάχιστης μου νομικής σκέψης.\nNews Tag: 2014ΑΣΕΠΝΟΜΙΚΗ


Αιώρηση | ONLINE-PRESS\nΑρχική Απόψεις Αιώρηση\nΤο χάσμα μεταξύ της αντίληψης των πολιτικών αρχόντων και των πολιτών, δεν θα τρίξει με το «έτσι θέλω» τα θεμέλια της χώρας μας. Είτε κάποιος δουλεύει με τα χέρια, είτε με το μυαλό, ο σκοπός είναι ίδιος «η δημιουργία αξίας στη σύγχρονη Ελλάδα». Από αυτή την αξία κανείς από εμάς δεν μπορεί να χάσει.\nΠροηγούμενο άρθροΔεν είχε ενημερώσει ούτε την ΕΠΟ ο Περέιρα για τις αλλαγές διαιτητών!\nΕπόμενο άρθροΟι Εκδόσεις Παπαδόπουλος φέρνουν το καλοκαίρι ένα βήμα πιο κοντά


Κωνσταντίνος Ζ’ Πορφυρογέννητος, πολιτική θεωρία και σχέσεις Εκκλησίας – Κράτους στην εποχή του | Πεμπτουσία\n/ Βιβλιοθήκη / Ιστορία\nΚωνσταντίνος Ζ’ Πορφυρογέννητος, πολιτική θεωρία και σχέσεις Εκκλησίας – Κράτους στην εποχή του\nΑξιότιμες κυρίες και αξιότιμοι κύριοι, φίλες και φίλοι που βρίσκεστε σήμερα εδώ: Σάς καλωσορίζω και εύχομαι σε όλους καλό πνευματικό αγώνα εν όψει Μεγάλης Εβδομάδος. Ιδιαίτερη η χαρά και η τιμή που αισθάνομαι, καθώς για πρώτη φορά σήμερα, βρίσκομαι σε τούτο το βήμα, προσκεκλημένη από ένα σύνολο γυναικών με όραμα. Ο Μορφωτικός Σύλλογος Κυριών Πάτρας, με πολυποίκιλη δράση έχει αναδειχθεί σε ζωτικής σημασίας κύτταρο για την τοπική κοινωνία. Ευχαριστώ την πρόεδρο, το διοικητικό συμβούλιο, την γραμματεία και όλες τις αξιόλογες κυρίες για την τιμή στο πρόσωπό μου και βεβαίως για την άψογη συμπεριφορά και την καταδεκτικότητα που τις χαρακτηρίζει.\nΤο θέμα που επέλεξα να παρουσιάσω φέτος, στα αυτιά των περισσοτέρων ομοιάζει κάπως εξειδικευμένο και όχι άδικα. Σήμερα, οι σχέσεις Εκκλησίας – Κράτους είναι ένα επίκαιρο θέμα συζήτησης, όμως τα στοιχεία που έρχονται από το παρελθόν αποτελούν απάντηση σε κάποια από τα ερωτήματα που τίθενται ακόμη. Συσχετισμός ανάμεσα σε άσχετα πολιτικά μοντέλα, δεν θα γίνει, γιατί τον θεωρώ άκαιρο. Όμως η διοίκηση σε κάθε εποχή, επιβάλλεται να βρίσκεται σε χέρια φωτισμένων ηγετών για να εξομαλύνονται οι δυσκολίες. Και ο Κωνσταντίνος Ζ’ Πορφυρογέννητος υπήρξε ένας ιδεώδης μονάρχης και με σημερινούς όρους, ένας έξυπνος πολιτικός, άξιος για το έργο που κλήθηκε να επιτελέσει.\nΤου αξίζει ως εκ τούτου, να μιλήσουμε απόψε για τη συμβολή του όχι μόνο στα πνευματικά αλλά και στα διοικητικά πράγματα τής Αυτοκρατορίας του. Πώς κατάφερε να διατηρήσει το υψηλό βιοτικό επίπεδο και την ακμή τού Κράτους του. Ήτο ο Κωνσταντίνος Ζ’ ευνοούμενος τής τύχης για όσα παρέλαβε και ικανός για όσα διετήρησε.\nΗ Μακεδονική δυναστεία που κυριάρχησε στον αυτοκρατορικό θρόνο τής Ρωμαϊκής Αυτοκρατορίας από το 867 έως το 1057, σηματοδότησε την πιο ώριμη εποχή τού Βυζαντινού Κράτους, αποκρυσταλλώνοντας αντιλήψεις σε πολιτικό, κοινωνικό, θρησκευτικό επίπεδο. Αντιλήψεις που έμελλε να κυριαρχήσουν και να χαρακτηρίσουν μια ολόκληρη εποχή. Τα δύο Σχίσματα μάλιστα, ανάμεσα σε ανατολικό και δυτικό Χριστιανισμό, πραγματοποιήθηκαν όταν βρίσκονταν Μακεδόνες αυτοκράτορες στην εξουσία, δείγμα και αυτό τής σιγουριάς και τής ισχύος που επικρατούσε. Το ανατολικό τμήμα τής Αυτοκρατορίας κατείχε τη κεντρική διοίκηση και τα γερά θεμέλια που το στήριζαν δεν θα έτριζαν από ένα επίσημο Σχίσμα με τη Δύση. Αυτοί που θα ήσαν εκτεθειμένοι έκτοτε θα ήσαν οι πάπες που αναγκαστικά θα έπαιζαν εθναρχικό ρόλο στην Δύση και θα έψαχναν υποστήριξη στους Γερμανούς μονάρχες, όπως και έγινε.\nΗ έκταση τής Αυτοκρατορίας φτάνει περίπου τώρα σε ανάλογα επίπεδα με εκείνα τής Ιουστινιάνειας περιόδου, ενώ η κρατική μηχανή λειτουργεί με υπέρτατη ακρίβεια και συγκεντρωτισμό. Το τελετουργικό τής αυτοκρατορικής Αυλής διαμορφώνεται με την μεγαλοπρέπεια που στο εξής θα εκπλήσσει τούς ξένους διπλωμάτες και απεσταλμένους που θα έρχονται στην Πόλη για να διευθετήσουν τα συμφέροντα των κρατών τους. Η Κωνσταντινούπολη, κομίζοντας την κληρονομιά τής Ρώμης στον κόσμο, προέβαλλε με κάθε τρόπο την πολιτιστική ανωτερότητα τού Κράτους στην Οικουμένη.\nΕν μέσω αυτού τού κλίματος, στα 905, γεννήθηκε ο Κωνσταντίνος Ζ’, που έλαβε το προσωνύμιο ‘’Πορφυρογέννητος’’, μιας και η γέννησή του έγινε στην Πορφύρα, την αίθουσα που προορίζετο για τις γεννήσεις των διαδόχων τού εν ενεργεία αυτοκράτορος. Υπήρξε γυιός τού Λέοντος Στ’ τού Σοφού, από τον τέταρτο γάμο του, με τη Ζωή Καρβουνοψίνα. Ο Κωνσταντίνος Ζ’ είχε ιδιαίτερη κλήση προς τα γράμματα και υπήρξε πολυγραφότατος καθ’ όλη τη διάρκεια τής ζωής του. Ίσως, η ήρεμη σχετικά εποχή τής βασιλείας του, να τον βοήθησε να αφοσιωθεί όπως ήθελε, στη συγγραφή, ενώ οι στρατηγικές ικανότητες που τού έλειπαν, δεν έγιναν αιτία συμφορών για την Αυτοκρατορία.\nΟ Λέων Στ’ πεθαίνει στα 912 και ο ανήλικος Κωνσταντίνος τον διαδέχεται στα 913 με την επιτροπεία τής μητέρας του, Ζωής και τού πατριάρχη Νικολάου Μυστικού. Αρκετές φορές η νομιμότητα τής εξουσίας τού Πορφυρογέννητου αμφισβητήθηκε, λόγω τής καταγωγής του, από έναν ανεπίσημο δεσμό των γονέων του. Ακόμη ωστόσο και όταν ο Λέων Στ’ νυμφεύτηκε την Ζωή, ο γάμος τους από πολλούς θεωρήθηκε άκυρος, μιας και ήταν ο τέταρτος γάμος για τον αυτοκράτορα. Κατά συνέπεια, εκδηλώθηκαν κάποια κινήματα από σφετεριστές τού θρόνου, οι οποίοι προσεπάθησαν να λάβουν την εξουσία, όπως ο δομέστικος των Σχολών, ονόματι Κωνσταντίνος Δούκας. Το κίνημα τού Δούκα κατεπνίγη, όταν τρία μέλη τής αντιβασιλείας κατόρθωσαν να υπερισχύσουν έναντι των υπολοίπων που υπεστήριζαν τον δομέστικο.\nΗ ομαλή διαδοχή των αυτοκρατόρων, εξασφαλιζόταν στην Αυτοκρατορία μέσω κάποιων δικλείδων ασφαλείας. Ως εκ τούτου, ο αυτοκράτωρ έτι ζων, χρίει τον διάδοχό του, ώστε να διασφαλίζεται η ειρήνη στο κράτος, μετά τον θάνατό του. Σε περιπτώσεις που ο προκάτοχος δεν είχε υποδείξει διάδοχο, τότε η Αυγούστα ήταν αυτή που έπρεπε να υποδείξει κάποιον. Τέλος, η σύγκλητος ήταν το όργανο που προέβαινε σε εκλογή νέου αυτοκράτορος ή επεκύρωνε την εκλογή κάποιου προερχομένου από τις τάξεις τού στρατού. Στην ιδιάζουσα περίπτωση τού Κωνσταντίνου βέβαια, τίθεται θέμα ηθικής φύσεως, όμως ο πατέρας του τον είχε χρίσει διάδοχο νόμιμα.\nΟι εντάσεις μεταξύ Βουλγάρων και Βυζαντινών στο διάστημα 913-919, αναδεικνύουν στα πολιτικά πράγματα τον αρχηγό τού στόλου Ρωμανό Λεκαπηνό, ο οποίος δίνοντας στον Κωνσταντίνο Ζ’ την κόρη του Ελένη, για σύζυγο, παραμερίζει τον νόμιμο διάδοχο και ασκεί εκείνος μαζύ με τούς τρεις γυιους του την εξουσία. Παράλληλα προωθεί τον τέταρτο γυιο του στον πατριαρχικό θρόνο.\nΦωνή διαμαρτυρίας προήλθε για άλλη μία φορά από το περιβάλλον των Σχολών, όταν ο δομέστικος Λέων Φωκάς επεχείρησε να ανατρέψει τον Ρωμανό Λεκαπηνό και να θεωρηθεί προστάτης τού Κωνσταντίνου. Ο Ρωμανός όμως, κατόρθωσε να αποφύγει την ανατροπή, προβάλλοντας εαυτόν ως προστάτη τού Πορφυρογέννητου, χωρίς ωστόσο να πάρει με το μέρος του την κοινή γνώμη. Η αυτοκράτειρα Ζωή, που δεν έβλεπε με συμπάθεια την δράση τού Λεκαπηνού, προσπάθησε να αντιδράσει, ενώ λέγεται ότι αποπειράθη να τον δηλητηριάσει. Εν τέλει όμως, απομακρύνεται από το παλάτι, καθώς ο Λεκαπηνός την εξαναγκάζει να οδηγηθεί στο μοναχισμό.\nΕν συνεχεία, στα σχέδια εδραίωσης τής θέσεώς του, συγκαταλέγεται η αυτοανακήρυξη του ως «βασιλεοπάτορα». Βλέπουμε ότι είναι πάγια τακτική για όποιον θέλει να μετέχει τής εξουσίας, να φροντίζει να βρίσκεται πλησίον τής αυτοκρατορικής δυναστείας και να προβάλλεται ως προστάτης αυτής. Από τα παραπάνω φαίνεται ότι ο Πορφυρογέννητος υπήρξε ένα πρόσωπο ήπιων τόνων, ένας μόνο ‘’κατ’ όνομα’’ αυτοκράτορας, όπως θα λέγαμε. Ας ρίξουμε μια ματιά όμως στους λόγους που είχαν θέσει τον Πορφυρογέννητο στη σκιά.\nΟι σχέσεις Κράτους – Εκκλησίας που είχαν διαταραχθεί, καθώς ο Κωνσταντίνος προήλθε από τον τέταρτο γάμο τού Λέοντος Στ’, που εθεωρείτο άκυρος, ήταν πεδίο δόξης λαμπρόν, για όποιον ήθελε τώρα υποστηριχτές στην εξουσία. Ο Ρωμανός φρόντισε να εκμεταλλευτεί την κατάσταση και να συμβάλει στην εξομάλυνση των σχέσεων, δίνοντας στην Εκκλησία την υπεροχή τής νίκης. Συνεστήθη μάλιστα και «Τόμος Ενώσεως» στον οποίο απαγορεύεται ο τέταρτος γάμος σύμφωνα με την εκκλησιαστική τάξη, ενώ γινόταν ετήσια εορτή επί τη λύσει των διαφορών.\nΠαρά την εξέλιξη των γεγονότων, ο Κωνσταντίνος ήταν ο νόμιμος διάδοχος τής Μακεδονικής δυναστείας και από αυτόν πήγαζε η εξουσία τού Ρωμανού. Έτσι, παρά τον παραγκωνισμό του από τα κρατικά ζητήματα, δεν έχουμε πλήρη απομάκρυνση τού αυτοκράτορα. Κάτι τέτοιο μάλιστα δεν θα συνέφερε τον Ρωμανό, ο οποίος υπολόγιζε σοβαρά την κάθε κίνησή του και δεν σκόπευε να θέσει σε κίνδυνο την θέση του. Έδωσε αξιώματα στα μέλη τής οικογένειάς του, στέφοντας αυγούστα την σύζυγό του Θεοδώρα και αναγορεύοντας συναυτοκράτορα τον γυιό του Χριστόφορο, αλλά για καλή τύχη τής Αυτοκρατορίας, ο Ρωμανός δεν ήταν άνθρωπος που ολιγωρούσε για τα κρατικά ζητήματα, τις εσωτερικές και εξωτερικές υποθέσεις και την εν γένει πρόοδο τού Κράτους. Ως προερχόμενος από τις τάξεις τού στρατού, είχε άλλως τε με το μέρος του την στρατιωτική αριστοκρατία.\nΗ εδραίωση τής θέσεως τού Ρωμανού, δημιούργησε ανησυχία στους Βουλγάρους και ο ηγεμόνας τους, Συμεών, ζήτησε μάταια με διάβημα την απομάκρυνση του. Στο κομμάτι των εσωτερικών διενέξεων, ξεσπούν δύο κινήματα κατά τού Ρωμανού, ένα υπό τον μάγιστρο Στέφανο κι ένα υπό τον σακελλάριο Αναστάσιο, από δύο δήλα δη ανώτατους αξιωματούχους που βρίσκονταν σε υψηλές διοικητικές θέσεις. Διαφαίνεται από αυτά, η αντίθεση ανάμεσα στην διοικητική και την στρατιωτική τάξη. Με αφορμή τις στάσεις αυτές, ο Ρωμανός παραμερίζει έτι περεταίρω τον Κωνσταντίνο και αναγορεύει συναυτοκράτορες τούς άλλους δύο γυιούς του, Στέφανο και Κωνσταντίνο, σε μια προσπάθεια οικογενειακού συγκεντρωτισμού για πρόσθετη υποστήριξη στον ίδιο.\nΚατά πολύ υπέρ τού Ρωμανού, ήταν η αντιμετώπιση των εξωτερικών εχθρών τής Αυτοκρατορίας, μιας και έδινε κύρος στον ίδιο και την οικογένειά του. Από την άλλη, ο Κωνσταντίνος Ζ’ βρισκόταν παραδομένος στις πνευματικές ασχολίες του, μελετώντας και συγγράφοντας. Το τελευταίο κεφάλαιο στην εξουσία για τον Ρωμανό, θα το υπογράψουν οι γυιοί του. Καθώς ο πρεσβύτερος ονόματι Χριστόφορος, είχε αποβιώσει, οι νεώτεροι, Στέφανος και Κωνσταντίνος, προσπάθησαν να ανέβουν στην ιεραρχία, εξορίζοντας τον πατέρα τους. Βεβαίως, η κοινή γνώμη, στο πλευρό πάντοτε τού Κωνσταντίνου, τού νόμιμου αυτοκράτορα, συνεχιστή τής Μακεδονικής δυναστείας, δεν έδωσε συγκατάθεση στους υιούς τού Ρωμανού για να εκδιώξουν έπειτα, και τον Πορφυρογέννητο. Ο Λεκαπηνός, σε αντίθεση με τους γιούς του αντιμετωπίστηκε ως «ευκλεής σφετεριστής» γιατί τυπικά δεν εξοβέλιζε τον μονάρχη, ενώ βέβαια οι επιλογές του ήσαν σοφές για το Κράτος.\nαυτή η πρώτη φάση τής συμβασιλείας τού Κωνσταντίνου Ζ’ με τον πενθερό του Ρωμανό Λεκαπηνό, διήρκεσε από το 920 έως το 945, οπότε ο Κωνσταντίνος εξόρισε τους γιους του, οι οποίοι πρωτύτερα είχαν εκδιώξει τον πατέρα τους, Ρωμανό, για να σφετεριστούν την εξουσία, που κι εκείνος εν πρώτοις είχε κερδίσει με πλάγια μέσα, αλλά διετήρησε αξιοπρεπώς. Πρόκειται για την κατ’ εξοχήν περίοδο μελέτης και συγγραφής για τον Πορφυρογέννητο αυτοκράτορα. Η δεύτερη φάση βασιλείας τού Κωνσταντίνου, ως μονοκράτορα πλέον, αρχίζει το 945 και διαρκεί έως τον θάνατό του, το 959.\nΗ κληρονομική διαδοχή, που προκαλεί τόσο σεβασμό στον άνθρωπο τής εποχής, ακολουθεί την γραμμική πορεία τής υπό Θεόν δοσμένης εξουσίας. Έτσι, από τον προκάτοχο, μεταβιβάζεται στον διάδοχο και τον καθιστά υπεύθυνο για την ισονομία και την ισοπολιτεία. Αν ο ηγεμών δεν πληροί τις προϋποθέσεις, τότε οι αντιδράσεις τού λαού, θα προκαλέσουν την οργή τού Θεού, που θα ανατρέψει την εξουσία του και θα φέρει κάποιον άλλο στην θέση του. Όπως λέει η λαϊκή ρύση: «Φωνή λαού, οργή Θεού».\nΠαρ’ ότι όπως είπαμε, ο Κωνσταντίνος Ζ’ δεν είχε πολιτικές και στρατηγικές δεξιότητες, υπήρξε τόσο μορφωμένος και έξυπνος ώστε ήξερε να επιλέγει άξιους συνεργάτες. Οι στρατηγοί Νικηφόρος Φωκάς, Βάρδας Φωκάς και Νικηφόρος Τσιμισκής κατάφεραν να εξοβελίσουν τον αραβικό κίνδυνο, ενώ η βάπτιση τής Ρωσίδας ηγεμονίδος Όλγας από την αυτοκράτειρα Ελένη Λεκαπηνή και η σύναψη ειρήνης με τούς Βουλγάρους, δημιούργησε γέφυρες συνεργασίας και αγαστές σχέσεις με τα γειτονικά κράτη. Ακολουθώντας την πολιτική τακτική τού Βασιλείου Α’ Μακεδόνος, ο Πορφυρογέννητος, φρόντισε να εδραιώσει την δυναστική σταθερότητα, στέφοντας άμεσα τον γυιό του Ρωμανό, συναυτοκράτορα.\nΗ συμβολή τού Κωνσταντίνου Πορφυρογέννητου στα γράμματα, είναι αντάξια ενός σπουδαίου μυαλού, ενός αληθινού εγκυκλοπαιδιστή, που φρόντισε να κωδικοποιήσει κάθε φιλοσοφική, φιλολογική και ιστορική γνώση, από την αρχαιότητα έως τις μέρες του. Η ανώτατη παιδεία έτυχε προστασίας και τεράστιας στήριξης από τον αυτοκράτορα, ενώ ένα σύνολο έργων γράφτηκαν από τον ίδιο, όπως είναι τα εξής:\n Βίος Βασιλείου\n Λόγος κατά τη μετακομιδή των λειψάνων τού Ιωάννου Χρυσοστόμου\n Περί τής βασιλείου τάξεως\n Προς τον ίδιον υιόν Ρωμανόν\n Περί θεμάτων\n Με δική του πρωτοβουλία επίσης, εκδόθηκε το Λεξικό Σουίδα ή Σούδα, με εύρος πληροφοριών που παρουσιάζουν ενδιαφέρον και σήμερα.\nΣτα νομοθετικά έργα του, ο Πορφυρογέννητος, προβάλλει ως πρωταρχικό στόχο, την υποχρέωση του να φροντίζει για την ευταξία και την ομόνοια ανάμεσα στους υπηκόους του. Πέραν των θεωρητικών διακηρύξεων, ο Κωνσταντίνος προχωρά σε πράξεις, προασπίζοντας τα δικαιώματα των στρατιωτών – αγροτών, ενισχύοντας τον πολεμικό στόλο, προάγοντας την πνευματική δημιουργία. Δεν ολιγωρεί για τα στρατιωτικά και διοικητικά ζητήματα τού Κράτους, παρασυρόμενος από την έμφυτη έλξη του προς τη μελέτη και την πνευματική καλλιέργεια, αλλά γνωρίζει και φροντίζει για όλα.\nΑνάμεσα σε Κράτος και Εκκλησία, τώρα υπάρχει σύμπνοια. Η υποχρέωση τού αυτοκράτορα να προστατεύει την Εκκλησία, βρίσκει στο πρόσωπο τού Κωνσταντίνου έναν προστάτη κατά οξύμωρο τρόπο, αν αναλογιστούμε ότι η γέννησή του κάποια χρόνια νωρίτερα, είχε δημιουργήσει τριγμούς στις σχέσεις Εκκλησίας – Κράτους. Μία σχέση, που είχε επίσης δοκιμαστεί έντονα κατά την προγενεστέρα περίοδο των εικονομαχικών ερίδων. Τώρα, οι αντιθέσεις ανάμεσα σε Δυτική και Ανατολική Εκκλησία, είναι αγεφύρωτες και οι προηγούμενες διενέξεις στους κόλπους τής τοπικής Εκκλησίας Κωνσταντινουπόλεως, φαντάζουν πταίσμα, εμπρός στα γεγονότα που διαδραματίζονται πλέον.\nΗ ακμή που γνώρισε το Βυζάντιο την εποχή τής Μακεδονικής δυναστείας (867-1081), συνέβαλε τα μέγιστα στην επικράτηση μιας αντίληψης ανωτερότητας τής Αυτοκρατορίας. Από άποψη εδαφικής κυριαρχίας, το Κράτος θυμίζει σε έκταση την περίοδο βασιλείας τού Ιουστινιανού, ενώ η πολιτιστική άνθιση και η αποκρυστάλλωση όλων των στοιχείων τυπικότητας, που στο εξής θα καθορίζουν το χαρακτήρα του, θα μείνουν αναλλοίωτα έως την κατάρρευση. Η επιτυχής αντιμετώπιση των ποικίλων εχθρών, τόσο στο πολεμικό πεδίο, όσο και μέσω τής διπλωματικής οδού, θα δώσει νέο έναυσμα στις προοδευτικές διεργασίες.\nΗ άρρηκτη συνέχεια με τη Ρώμη, μπορεί να θεωρηθεί και αυτή σαν δείγμα τής ανωτερότητας που διακατέχει το πολιτικοκοινωνικό γίγνεσθαι, διότι αφ’ ενός κομίζει όλη την αίγλη ενός θαυμάσιου παρελθόντος, αφ’ ετέρου στηρίζει έτι περαιτέρω την παρουσία τής βυζαντινής ισχύος στην περιοχή τής Μεσογείου.\nΟ Κωνσταντίνος Ζ’ κατά τη μακρά περίοδο τής συμβασιλείας με τον πενθερό του (920-945), είχε παραμερισθεί, και οι κατ’ εξοχήν ασχολίες του περιελάμβαναν τη μελέτη αρχαίων συγγραμμάτων και τη συγγραφή, στην οποία επιδίδετο. Ωστόσο, μετά τον θάνατο τού Λεκαπηνού, ο Κωνσταντίνος Ζ’ απομάκρυνε τους ανίκανους αδελφούς τής συζύγου του και έθεσε τον εαυτό του στην υπηρεσία τής Αυτοκρατορίας. Ο ίδιος, παρά την επί πολλά χρόνια αποχή του από τα κρατικά πράγματα, υπήρξε φορέας σπουδαίας παιδείας και γνώριζε τί έπρεπε να πράξει ανά περίσταση. Το γεγονός ότι δεν θα το έπραττε ο ίδιος, δεν τον εμπόδισε ποσώς, να επιλέξει με σωφροσύνη τούς συνεργάτες του και να έχει επιτυχία στους τομείς όπου ο ίδιος απείχε.\nΗ διακυβέρνηση τού Ρωμανού Λεκαπηνού, άφησε στον Κωνσταντίνο ένα κραταιό πολιτικό σύστημα, μία οικονομική ευρωστία, ένα γενικώς, ισχυρό κράτος. Αυτή την αναπτυξιακή πορεία καλείτο να ακολουθήσει και ο Πορφυρογέννητος. Ας μη λησμονούμε ότι το ρωμαϊκό δίκαιο και το χριστιανικό κοσμοείδωλο συνέκλιναν στον επιθυμητό ‘’τύπο’’ τού ιδεώδους μονάρχη. Ο ιδεώδης βασιλέας, είναι αυτός που πασχίζει για την καλή διαβίωση των πολιτών και την υπεροχή τού κράτους. Είναι ενάρετος, ανδρείος, φιλόσοφος. Από την άλλη, η εξουσία έχει δοθεί από τον Θεό και είναι υπόλογος ο αυτοκράτωρ για να διαχειρίζεται σωστά τις υποθέσεις τού λαού, με δικαιοσύνη και δίδοντας παραδείγματα ηθικής φύσεως.\nΟ Κωνσταντίνος Ζ’ έχοντας επαφή με το σύνολο τής πνευματικής γνώσης τής εποχής του, φρόντισε να πορεύεται σύμφωνα με τούς ηθικούς κώδικες που διεσφάλιζαν το κύρος τής εξουσίας του. Οι σχέσεις Κράτους – Εκκλησίας την περίοδο αυτή, διαπνέονται από αλληλοσυμπλήρωση και αλληλοβοήθεια, με ένα Κράτος συνεχή προστάτη τής Εκκλησίας. Οι εικονομαχικές έριδες που προηγήθησαν και οι διάφορες συγκρούσεις ανάμεσά τους, τώρα φαντάζουν ως μία ενδοικογενειακή παρεξήγηση, μπροστά στο αγεφύρωτο χάσμα που έχει δημιουργηθεί ανάμεσα σε ανατολικό και δυτικό Χριστιανισμό.\nΟι σχέσεις τής Αυτοκρατορίας με άλλα κράτη, βασίζονταν τώρα, περισσότερο από ποτέ, στη χρήση διπλωματίας, που ανάγετο σε αληθινή επιστήμη. Ο συγκεντρωτισμός, που είχε γίνει εμφανέστατος επί Λέοντος Στ’, όταν οι εξουσίες τής Συγκλήτου καταργήθηκαν, έβλεπε την διπλωματία ως το κύριο μέσο επιβολής τής δυνάμεως τού Βυζαντίου, έναν αποτελεσματικό τρόπο επίλυσης των διαφορών και εντυπωσιασμού των ξένων. Η προβολή τής πολυτέλειας και των κάθε λογής επιτευγμάτων των Βυζαντινών, που δεν ήσαν ολίγα, δημιουργούσε και στον πιο υποψιασμένο επισκέπτη, δέος αλλά και επιφυλακτικότητα.\nΟ Λιουτπράνδος, επίσκοπος Κρεμώνας, ο οποίος φτάνει στην Κωνσταντινούπολη το 949, ως απεσταλμένος τού μαρκησίου τής Ιβρέας, Βερεγγάριου, δίνει την μαρτυρία του για την τακτική τού άκρατου εντυπωσιασμού τής βυζαντινής διπλωματίας. Στο έργο του με τίτλο Antapodosis, (τ. VI, κεφ. 5), αναφέρει ότι χρυσά λιοντάρια έβγαζαν αληθοφανείς βρυχηθμούς, διακοσμητικά πτηνά κελαηδούσαν και ο θρόνος τού αυτοκράτορος ανεβοκατέβαινε μπροστά στα έκπληκτα μάτια των ξένων πρεσβευτών.\nΚατά τον ιστορικό Ι. Καραγιαννόπουλο: «Το Βυζαντινό κράτος ήταν περικυκλωμένο από εχθρούς. Έμοιαζε περισσότερο με μεγάλο φρούριο, πάντα σε κατάσταση επιφυλακής. Η άμυνα όμως και η αντιμετώπιση των εχθρών τού κράτους, δεν μπορούσε να γίνεται μόνο με πολέμους. Οι πόλεμοι ήταν πολύ δαπανηροί και άλλως τε δεν εξασφάλιζαν πάντα, τις παραμεθόριες τουλάχιστον, επαρχίες τού κράτους απ’ τη λεηλασία και την καταστροφή. Το Βυζάντιο λοιπόν ήταν υποχρεωμένο και μ’ άλλους τρόπους να προσπαθεί να διατηρεί την ειρήνη του και να εξουδετερώνει τις επιβουλές των εχθρών του. Αυτό το πετύχαινε με τη διπλωματία του».\nΗ προσπάθεια κατάπληξης των ξένων και η πρόκληση δέους, είναι βασικός σκοπός στο παιχνίδι εντυπωσιασμού και προσφέρει στο Κράτος επιπρόσθετο κύρος, θυμίζοντας ιδιαιτέρως στις δυτικές μοναρχίες, ότι η Κωνσταντινούπολη είναι η Νέα Ρώμη, η πρωτεύουσα Πόλη που κομίζει όλο το ελληνορωμαϊκό κλασσικισμό ως ο μόνος γνήσιος διάδοχός του. Η εξαιρετική υποδοχή των ξένων πρέσβεων, η αποστολή διπλωματικών επιτροπών προς άλλα κράτη, ή ακόμη, η σύναψη συμμαχιών για διατήρηση τής ειρήνης, συνεπάγοντο διάθεση υψηλών χρηματικών ποσών, που ο Πορφυρογέννητος ήτο σε θέση να δαπανήσει. Βρισκόμαστε στο μέσο τού 10 αι. άλλως τε, εποχή ακμής και πλούτου.\nΣτο πεδίο τής πνευματικής ζωής, τα χρόνια τής Μακεδονικής δυναστείας χαρακτηρίζονται ως τα πιο γόνιμα από κάθε άποψη, ενώ η περίοδος βασιλείας τού ίδιου τού Κωνσταντίνου Ζ’ έχει στο τιμόνι τής Αυτοκρατορίας έναν σπουδαίο λόγιο άνδρα, όπως υπήρξε ο Πορφυρογέννητος. Αδιανόητο ήταν για τούς κρατικούς και εκκλησιαστικούς λειτουργούς να μην κατέχουν ένα άξιο επίπεδο μόρφωσης. Ο Κωνσταντίνος, ως προστάτης των γραμμάτων και πεπεισμένος ότι όλοι οι υπάλληλοι τού Κράτους χρειάζονταν γνώσεις για να είναι αποτελεσματική η κρατική μηχανή, έφτασε στο σημείο να χρηματοδοτεί τούς σπουδαστές τού Πανεπιστημίου τής Κωνσταντινουπόλεως κατά την φοίτησή τους.\nΣτα χρόνια τού Πορφυρογέννητου, εξακολούθησε με ταχείς ρυθμούς και ολοκληρώθηκε, η πνευματική κίνηση που είχε αρχίσει να γίνεται εμφανής από τον προηγούμενο αιώνα. Η προσωπικότητα τού Κωνσταντίνου ώθησε τον εγκυκλοπαιδισμό και όπως είδαμε προηγουμένως, φρόντισε να κωδικοποιήσει κάθε φιλοσοφική, φιλολογική και ιστορική γνώση από την αρχαιότητα έως τις μέρες του.\nΣτα προσωπικά έργα του, ο αυτοκράτωρ στηρίζεται στην ‘’ευταξία’’ που πρέπει να υπάρχει στην πολιτεία, ενώ όταν αυτή διασαλευθεί, τότε ολόκληρο το οικοδόμημα καταρρέει. Αυτή η τάξη, αποτελεί κοινό τόπο για το Βυζαντινό άνθρωπο. Ένα status quo που μόνο ο Θεός μπορεί να ανατρέψει, αν επί παραδείγματι, κάποιος αυτοκράτορας δεν είναι ικανός να διατηρήσει τα θεία προνόμια που έχει λάβει. Αυτό το σκεπτικό διατηρήθηκε μέχρι και την ύστερη εποχή, ενώ και οι δύο Αλώσεις (1204 & 1453), θεωρήθηκαν ως τιμωρία, αφού ο Θεός πήρε την εύνοιά του από την Πόλη, καθώς δεν ήταν πλέον αντάξιοι οι κυβερνώντες, για να την έχουν.\nΗ οικουμενικότητα τής Αυτοκρατορίας κτίσθηκε επάνω στην θεϊκή –συμπαντική- τάξη που διέπει τον κόσμο και διασφαλίζεται από τον ικανό κυβερνήτη, μία πεποίθηση που δεν είναι αμιγώς χριστιανική, αλλά έρχεται από την αρχαία φιλοσοφία και συναντάται σε σχεδόν όλες τις θρησκείες.\nΓια αρχαιολόγους και ιστορικούς τής τέχνης, η περίοδος από την άνοδο των Μακεδόνων το 843, έως τη λατινική κατάκτηση τού 1204, ορίζεται ως βυζαντινός κλασσικισμός. Ο κλασσικισμός αυτός, στην τέχνη και στα μνημεία αρχιτεκτονικής, αντικατοπτρίζει την αρτιότητα και την αρμονία, κατ’ αναλογίαν τού ελληνικού κλασσικισμού τής αρχαιότητας. Στη ναοδομία, έχουμε επικράτηση τού εγγεγραμμένου σταυροειδούς ναού, ενώ η διακόσμηση -εκκλησιαστική και κοσμική- εμπλουτίζεται με πλήθος χρωμάτων και ψηφιδωτών. Στην μικροτεχνία, σε σμάλτα και ελεφαντουργήματα, σε διάφορες απεικονίσεις, ο αυτοκράτωρ εμφανίζεται σαν αντιπρόσωπος τού Θεού.\nΕρχόμενοι σε επαφή με το περιεχόμενο των έργων τού Κωνσταντίνου Ζ’, θα αναφερθούμε συνοπτικά στο περιεχόμενο και τα κύρια στοιχεία που χαρακτηρίζουν την πολιτική ιδεολογία τής εποχής και τις σχέσεις Εκκλησίας – Κράτους.\n Στον Βίο Βασιλείου, εξιστορούνται τα κατορθώματα τού παππού του, Βασιλείου Α’ τού Μακεδόνος, ιδρυτή της Μακεδονικής δυναστείας, ο οποίος παρουσιάζεται ως υπόδειγμα για διαδόχους, αξιωματούχους και υπηκόους, ενώ η πολιτική στόχευση είναι παραπάνω από εμφανής.\n Στο Λόγο κατά τη μετακομιδή των λειψάνων τού Ιωάννου Χρυσοστόμου, που εκφωνήθηκε από τον ίδιο τον Αυτοκράτορα ενώπιον πλήθους λαού, ακολουθείται το πρότυπο τού Κοσμά Βεστίτωρα, ο οποίος είχε συγγράψει βίο τού Χρυσοστόμου. Εγκωμιάζεται ο Άγιος, όπως επίσης εκθειάζεται η ευσέβεια των πιστών.\n Στο Περί τής βασιλείου τάξεως εκτίθενται όλες οι τελετές και η επικρατούσα τάξη στην Αυλή και την διοίκηση, οι υπαλληλικές σχέσεις κ.λπ. Περιλαμβάνεται ακόμη το Κλητορολόγιον τού Φιλοθέου, που γράφτηκε το 899 και αναφέρει 72 αξιώματα με επτά διαβαθμίσεις, καθώς και 18 τιμητικούς τίτλους για γενειοφόρους αξιωματούχους και 8 τιμητικούς τίτλους για ευνούχους. Το έργο είναι γραμμένο στην καθομιλουμένη γλώσσα τής εποχής.\n Στο Προς τον ίδιον υιόν Ρωμανόν (De administrando imperio) έργο που απευθύνεται στον διάδοχο του, αποτελεί εγχειρίδιο διπλωματίας και δίνει πλήθος στοιχείων για τούς λαούς που ήρθαν σε επαφή με το Βυζάντιο στο παρελθόν. Αντλεί κι εδώ πληροφορίες από τα αρχεία τού παλατιού, όπως και στο προηγούμενο έργο, όμως τώρα έχει εμπιστευτικό ύφος μιας και δίνεται ως οδηγός πλεύσης στο γιο του.\n Στο Περί θεμάτων (De thematibus) έχουμε ιστορική και γεωγραφική καταγραφή των διοικητικών θεμάτων τού Κράτους, που όμως στηρίζεται σε πηγές τού 6ου αι., με απλή αναφορά στις νέες ονομασίες των επαρχιών Ανατολής και Δύσεως. Υποβόσκουσες πληροφορίες για την εθνική συνείδηση των Βυζαντινών στην εποχή τού Πορφυρογέννητου, παίρνουμε από το έργο, διότι ναι μεν επικρατεί η ελληνική γλώσσα έναντι τής λατινικής, αλλά η ρωμαϊκή κληρονομιά δεν εγκαταλείπεται.\nΑπό τα έργα που πιθανώς οφείλονται σε παρότρυνση τού Κωνσταντίνου και ολοκληρώθηκαν υπό την επίβλεψή του, αναφέρουμε τα παρακάτω. Εμμένοντας και πάλι στην την πολιτική ιδεολογία τής εποχής και τις σχέσεις Εκκλησίας – Κράτους, όπως διαφαίνονται σ’ αυτά.\n Στο έργο Εκλογαί (Excerpta), παρατίθενται αποσπάσματα από αρχαίους Έλληνες συγγραφείς, τα οποία κατατάχθηκαν σε 53 τόμους, με συγκεκριμένη θεματολογία έκαστος και με σκοπό την προβολή τού παρελθόντος για παραδειγματισμό.\n Τα Γεωπονικά στρέφουν το ενδιαφέρον προς τα αγροτικά ζητήματα και τις καλλιέργειες, δείχνοντας την φροντίδα τού αυτοκράτορα προς τη γεωργία, που υπήρξε πηγή εσόδων για το Κράτος και ένας από τούς κύριους στυλοβάτες του.\n Το Μηνολόγιον τού Συμεών τού Μεταφραστού, δεν είναι απλός βίος Αγίων, αλλά έχει στόχο να εμφυσήσει στους πιστούς τον ζήλο για το ήθος και την θρησκευτική καθαρότητα των Αγίων.\nΌπως διαπιστώνουμε, όλα τα έργα που έγραψε ο ίδιος ο Πορφυρογέννητος, αλλά κι εκείνα που επέβλεψε, έχουν έντονα στοιχεία προβολής τού βυζαντινού τυπικού, τής πολιτικής ιδεολογίας και βέβαια ηθικών αντιλήψεων για παραδειγματισμό. Η στάση του απέναντι στην Εκκλησία υποδηλώνει σεβασμό και μία θρησκευτικότητα που εδραιώνεται επάνω στην φιλοσοφία, αγαπημένη μελέτη τού Κωνσταντίνου. Από την εποχή του μάλιστα και στο εξής, το τρίπτυχο που θα συνοδεύει το κοσμοείδωλο τής Αυτοκρατορίας, παίρνει σάρκα και οστά. Είναι η ελληνική παιδεία, το ρωμαϊκό δίκαιο και η χριστιανική πίστη.\n* Ομιλία στο Μορφωτικό Σύλλογο Κυριών Πάτρας, 26 Μαρτίου 2018.


Ημερομηνία 22/11/2017 | Διαβάστηκε 275 φορές\nΓια Πέμπτη 23/11/2017\nΗ Σελήνη θα βρίσκεται από 19ο 04’ Αιγόκερου έως 00ο 53’ Υδροχόου.\nΣελήνη σε Κενό Πορείας από 12:33 έως 22:14.\nΕίσοδος στον Υδροχόο στις 22:14.\nΣελήνη Εξάγωνο με Αφροδίτη στις 00:41 : Η Σελήνη απ’ τις 19ο 24’ Αιγόκερου σχηματίζει θετική όψη Εξαγώνου με την Αφροδίτη απ’ τις 19ο 24’ Σκορπιού φέρνοντας χαρά, έκφραση συναισθημάτων, επιτυχία σε αισθηματικά και κοινωνικές επαφές σε Σκορπιούς, Αιγόκερους του 2ου δεκαημέρου.\nΣελήνη Τετράγωνο με Άρη στις 01:16 : Η Σελήνη απ’ τις 19ο 41’ Αιγόκερου έρχεται σε Τετράγωνο με τον Άρη απ’ τις 19ο 41’ Ζυγού, φέρνοντας ένταση, διαπληκτισμούς, ροπή ατυχημάτων σε Κριούς, Καρκίνους, Ζυγούς, Αιγόκερους του 2ου δεκαημέρου.\nΣελήνη Τετράγωνο με Ουρανό στις 12:33 : Η Σελήνη απ’ τις 25ο 14’ Αιγόκερου σχηματίζει όψη Τετραγώνου με τον Ανάδρομο Ουρανό απ’ τις 25ο 14’ Κριού φέρνοντας ένταση, τάσεις ανατρεπτικές, διάθεση επαναστατική σε Κριούς, Καρκίνους, Ζυγούς, Αιγόκερους του 3ου δεκαημέρου.